Akevittsvingen (Oslo)

Akevittsvingen er i praksis navnet på parkeringsplassen sør for gården Årnes (gnr./bnr. 13/36) i Sørkedalen i Oslo. Plassen ligger ved et veiskille der et par gårdsveier tar av vestover fra Sørkedalsveien.

Navnet ble offisielt vedtatt i 2014. Det skal ha en viss lokal tradisjon og viser til tidligere tider da de lokale bøndene leverte melk i Oslo. Etter en tur innom Vinmonopolet tok de gjerne en dram på stedet før de dro hver til sitt. Iblant forekommer også navnet Årnes parkeringsplass, men dette er ifølge Sørkedalen historielag og Sørkedalen vel et nyere navn som ikke har lokal tradisjon.

Referanser

Litteratur 
 Oslo byleksikon

Plasser i Oslo
Veier i Sørkedalen